
VALSTYBINĖ LIGONIŲ KASA
PRIE SVEIKATOS APSAUGOS MINISTERIJOS


	Suinteresuotiems asmenims 
	
	
	

	
	
	
	



DĖL RINKOS KONSULTACIJOS APIBENDRINIMO

Valstybinė ligonių kasa prie Sveikatos apsaugos ministerijos (toliau – VLK arba perkančioji organizacija), vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. 1 dalies 1 punktu atliko rinkos konsultaciją (CVP IS ID 1569537) siekdama pristatyti būsimą Europos sveikatos draudimo kortelių (ESDK) blankų gamybos paslaugų pirkimą (toliau – Pirkimas) potencialiems tiekėjams ir išsiaiškinti, ar pakankamai aiškiai suformuluoti kvalifikaciniai reikalavimai ir techninė specifikacija. Rinkos konsultacijos dalyviams, atsakymams į pateiktus klausimus ir siūlymams pateikti, buvo nustatytas terminas iki 2025-03-14 16.00 val. Iki nustatyto termino atsakymus (pastabas ir siūlymus) CVP IS susirašinėjimo priemonėmis pateikė 3 (trys) rinkos konsultacijos dalyviai.  
Perkančioji organizacija pateikia rinkos konsultacijoje (atsakymų į klausimyną) gautus duomenis:

	
Perkančiosios organizacijos klausimas
	[bookmark: _Hlk193109594]
[bookmark: _Hlk193118392]Rinkos konsultacijos dalyvių siūlymai


	1. Ar techninės specifikacijos projektas yra konkretus ir aiškus, ar jame yra visa informacija, reikalinga tinkamam pasiūlymui parengti?
	1.1. Plastikas, daugiasluoksnis, neutrali ultravioletiniuose spinduliuose (nešvytinti) plastiko rūšis – ši dalis nėra aiški. Siūlytume tiksliai nurodyti, kokia plastiko rūšis yra reikalinga. Didžioji dauguma tokio tipo kortelių yra gaminamos iš PVC (Magicard 300 spausdintuvas yra pritaikytas būtent tokio tipo plastikinėms kortelėms) ir šis variantas būtų ekonomiškai naudingiausias.
1.2. Dažai – kintantys infraraudonųjų spindulių diapazone, matomi ir nematomi. Nėra aiškus šio tipo dažų kiekis. Reikėtų tiksliau įvardinti, kiek maždaug (%) viso kortelės ploto turėtų būti padengta šiais dažais.

	2. Kokias sąlygas turėtume papildomai įtraukti į techninę specifikaciją, arba kurių reikėtų atsisakyti? Pateikite argumentuotas pastabas ir pasiūlymus techninei specifikacijai.
	2.1. Galima vadovautis komentarais iš pirmo klausimo. 
2.2. Techniniuose reikalavimuose yra punktas apie užsakymus. Pirmo užsakymo kiekis aiškus, prašome papildyti c) dalį numatant minimalius kitų užsakymų kiekius, kad būtų galima paskaičiuoti tikslesnę kainą. Siūlytume numatyti, kad minimalus užsakymo kiekis būtų 100 tūkst. vnt. ar bent 50 tūkst. vnt.

	3. Ar techninės specifikacijos projekte yra reikalavimų, kurie riboja konkurenciją, yra sunkiai įgyvendinami? 
	Nėra, bet reiktų patikslinti prieš tai minėtuosius.

	4. Ar kvalifikacinių reikalavimų projekte nurodyti kvalifikaciniai reikalavimai yra pakankami, kad paslaugų pirkime dalyvautų kompetentingi, patikimi ir pajėgūs įgyvendinti sutartį tiekėjai? 
Ar nurodyti kvalifikaciniai reikalavimai neriboja konkurencijos?
	Kvalifikaciniai reikalavimai yra pertekliniai ir ženkliai apriboja konkurenciją. Siūlytume mažinti bendrą įvykdytų / vykdomų sutarčių vertės sumą arba leisti taikyti kelias sutartis, grindžiant kvalifikacinį reikalavimą.

	5. Kiti siūlymai ir pastabos.
	-



	Perkančiosios organizacijos apibendrintas atsakymas į rinkos konsultacijos dalyvių pastabas ir (ar) siūlymus: 
	Perkančioji organizacija dėkoja dalyviams už atsakymus, pateiktus siūlymus ir pastabas. Primename, kad šios rinkos konsultacijos tikslas – tinkamas pasirengimas Pirkimui ir tiekėjų informavimas apie reikalavimus Pirkimui. Pažymime, kad Perkančioji organizacija, siekiant įgyvendinti VPĮ 35 str. 4. d. nuostatas bei pasiekti Pirkimo tikslo, rengdama Pirkimo dokumentus vertins rinkos dalyvių pateiktas pastabas ir pasiūlymus ir  pagal poreikius į juos atsižvelgs.

